Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 403

5. A szakmai vizsga értékelése A szakmai vizsga értékelésekor a vizsgázó az egyes vizsgarészeken elért teljesítménye alapján két osztályzatot kap: — szakmai elméletbõl és — szakmai gyakorlatból. A szakmai elméleti vizsga értékelése: A vizsgázó a szóbeli vizsgán a feleletére egy érdemjegyet kap, ez a szakmai elméleti vizsga osztályzata. A szakmai gyakorlati vizsga értékelése: Az elkészített dolgozatról a témavezetõ bírálatot készít, mely egy javasolt érdemjegyet tartalmaz. A gyakorlati vizsga eredményét a szakdolgozatra és a védésre javasolt érdemjegyek figyelembevételével egy osztályzattal kell értékelni. A szakmai vizsga értékelése: Eredményes vizsgát tett az a jelölt, aki a szakmai elméleti és a szakmai gyakorlati vizsga elõírt követelményeit teljesítette. Sikertelen a szakmai vizsga, ha a vizsgázó szóbeli vizsgájára elégtelen érdemjegyet kapott, vagy/és a szakdolgozat védése sikertelen volt. A javítóvizsgára a sikertelen vizsgát követõ elsõ vizsgaidõszakban kerülhet sor. V. Egyéb tudnivalók

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes